**Ministru kabineta noteikumu projekta “Grozījumi Ministru kabineta 2011.gada 15.novembra noteikumos Nr.879 “Ģeodēziskās atskaites sistēmas un topogrāfisko karšu sistēmas noteikumi”” sākotnējās ietekmes novērtējuma ziņojums (anotācija)**

|  |
| --- |
| **I. Tiesību akta projekta izstrādes nepieciešamība** |
| 1. | Pamatojums | Ministru kabineta noteikumu projekts “Grozījumi Ministru kabineta 2011.gada 15.novembra noteikumos Nr.879 “Ģeodēziskās atskaites sistēmas un topogrāfisko karšu sistēmas noteikumi”” (turpmāk – projekts) izstrādāts pamatojoties uz Ģeotelpiskās informācijas likuma 11.panta trešo daļu un 12.panta ceturto daļu. |
| 2. | Pašreizējā situācija un problēmas, kuru risināšanai tiesību akta projekts izstrādāts, tiesiskā regulējuma mērķis un būtība | 2016.gada 1.janvārī stājās spēkā Statistikas likums, ar kuru zaudēja spēku Valsts statistikas likums, saskaņā ar kuru tika izdoti Ministru kabineta 2013.gada 6.augusta noteikumi Nr.531 “Ģeodēziskā tīkla klasifikators”. Līdz ar Statistikas likuma spēkā stāšanos, 2016.gada 1.janvārī spēku zaudēja arī Ministru kabineta 2013.gada 6.augusta noteikumi Nr.531 “Ģeodēziskā tīkla klasifikators”.No jauna izdotajā Statistikas likumā nav deleģējuma ģeodēziskā tīkla klasifikatora izdošanai. Statistikas likuma 2.pantā noteiktais likuma mērķis ir *nodrošināt oficiālo statistiku par sabiedrībā notiekošajām ekonomiskajām, demogrāfiskajām un sociālajām parādībām un procesiem, kā arī par vidi*;Statistikas likuma 1.panta 4.punktā ir skaidrots, ka *oficiālā statistika — statistika, kas atbilst šajā likumā noteiktajiem mērķiem un kritērijiem un ir iekļauta oficiālās statistikas programmā* un5.punktā*,* ka *oficiālās statistikas nodrošināšana — darbību un paņēmienu kopums, kas nodrošina oficiālās statistikas plānošanu, izstrādi, datu iegūšanu, apstrādi, analīzi un izplatīšanu.*Savukārt, Statistikas likuma 21.panta 1.punkts paredz deleģējumu Ministru kabinetam noteikt tikai nacionālās statistiskās klasifikācijas. Ģeodēziskā tīkla klasifikators, kas tika apstiprināts ar Ministru kabineta 2013.gada 6.augusta noteikumiem Nr.531 “Ģeodēziskā tīkla klasifikators”, un tajā ietvertā informācija nav statistikas objekts, tas netiek izmantots oficiālajā statistikā, netiek iekļauts oficiālās statistikas programmā un šāda klasifikatora izmantošana arī turpmāk netiek plānota. Līdz ar to, ģeodēziskā tīkla klasifikators nav uzskatāms par statistisko klasifikāciju.Turklāt, Statistikas likuma Pārejas noteikumu 2.punkts nosaka konkrētu klasifikāciju, kuras ir jāizdod noteiktā termiņā, sarakstu, šajā klasifikāciju sarakstā nav minēts ģeodēziskā tīkla klasifikators. Statistikas likuma 21.panta 2.punkts nosaka, ka Ministru kabinets apstiprina statistisko klasifikāciju sarakstu. Ministru kabineta 2017.gada 3.janvāra noteikumi Nr.2 “Noteikumi par statistisko klasifikāciju sarakstu un tajā iekļauto statistisko klasifikāciju ieviešanas, uzturēšanas un publicēšanas kārtību” (turpmāk – Ministru kabineta noteikumi Nr.2) , nosaka, ka *statistisko klasifikāciju sarakstā iekļauj klasifikācijas, kuras nodrošina oficiālās statistikas salīdzināmību un apriti noteiktā ekonomikas telpā.* Ministru kabineta noteikumiem Nr.2 pielikumā pievienots statistisko klasifikāciju saraksts. Šajā sarakstā nav iekļauts ģeodēziskā tīkla klasifikators, ņemot vērā, ka, kā jau minēts, tas netiek izmantots oficiālajā statistikā. Ģeodēziskā tīkla punktu identifikācija, ko līdz 2015.gada 31.decembrim noteica ģeodēziskā tīkla klasifikators, kas bija apstiprināts ar Ministru kabineta 2013.gada 6.augusta noteikumiem Nr.531 “Ģeodēziskā tīkla klasifikators”, tiek izmantots un ir būtisks informācijas apstrādē, glabāšanā un apmaiņā starp ģeotelpiskās informācijas uzturētājiem un lietotājiem. Ģeotelpiskās informācijas likuma 12.panta ceturtā daļa paredz MK deleģējumu noteikt ģeodēziskās atskaites sistēmas izveides, izmantošanas un uzturēšanas kārtību un uz šī deleģējuma pamata arī ir izdoti Ministru kabineta 2011.gada 15.novembra noteikumi Nr.879 “Ģeodēziskās atskaites sistēmas un topogrāfisko karšu sistēmas noteikumi” (turpmāk – MK noteikumi Nr.879). Ģeodēziskās atskaites sistēmas realizāciju apvidū nodrošina ģeodēziskais tīkls. MK noteikumi Nr.879 nosaka ģeodēziskā tīkla iedalījumu tīkla veidos atbilstoši ģeodēziskā tīkla raksturlielumiem un klasēs atbilstoši ģeodēziskā tīkla raksturlielumu precizitātei, kā arī ģeodēziskā tīkla informācijas izmantošanu un uzturēšanu.Ģeodēziskā tīkla klasifikators pēc būtības un mērķa nodrošina ģeodēziskā tīkla punktu identifikāciju, nosakot ģeodēziskā tīkla punktiem atbilstošus ģeodēziskā tīkla veida un ģeodēziskā tīkla punkta klases kodus saskaņā ar MK noteikumi Nr.879 noteiktajam ģeodēziskā tīkla iedalījumam tīkla veidos un klasēs.Ņemot vērā minētos apsvērumus, ģeodēziskā tīkla klasifikators ir nozīmīgs elements ģeodēziskās atskaites sistēmas izmantošanas un uzturēšanas kārtībai, kurai deleģējums noteikts saskaņā ar Ģeotelpiskās informācijas likuma 12.panta ceturto daļu.Līdz ar to, atbilstoši spēkā esošo normatīvo aktu saturam, ievērojot likumdevēja noteikto deleģējumu, tiesiskais regulējums attiecībā uz ģeodēziskā tīkla klasifikāciju ir iekļaujams MK noteikumos Nr.879, izstrādājot minētā normatīvā akta grozījumus.Ņemot vērā minētos apsvērumus, ir izstrādāts projekts.Projekts nosaka, ka Ģeodēziskā tīkla informācijas sistēmā ģeodēziskā tīkla punktus identificē saskaņā ar ģeodēziskā tīkla klasifikatoru, kas satur ģeodēziskā tīkla punktiem atbilstošus ģeodēziskā tīkla veida un ģeodēziskā tīkla punkta klases kodus atbilstoši jau šobrīd MK noteikumos Nr.879 noteiktajam ģeodēziskā tīkla iedalījumam tīkla veidos atbilstoši ģeodēziskā tīkla raksturlielumiem un klasēs atbilstoši ģeodēziskā tīkla raksturlielumu precizitātei. Papildus projekts nosaka grozījumus MK noteikumu Nr.879 25.punktā, lai nodrošinātu vienveidīgu tiesisko regulējumu, analoģiski tāpat kā visiem ģeodēziskā tīkla veidiem, arī Pastāvīgo globālās pozicionēšanas bāzes staciju sistēmas "Latvijas pozicionēšanas sistēma" tīklam norādot tīkla kodu.Projekts nodrošinās to, ka tāpat kā līdz 2015.gada 31.decembrim, ģeotelpiskās informācijas apstrādē, glabāšanā un apmaiņā ar informācijas lietotājiem un uzturētājiem, tiks izmantota vienota ģeodēziskā tīkla veida un ģeodēziskā tīkla punkta klases identifikācija. Pamatā klasifikatoru izmanto un arī turpmāk izmantos Ģeodēziskā tīkla informācijas sistēmā Latvijas Ģeotelpiskās informācijas aģentūra un vietējās pašvaldības, kas nodrošinās ģeodēziskā tīkla klasifikatorā iekļauto ģeodēziskā tīkla punktu kodu izmantošanu Valsts ģeodēziskā tīkla datubāzē un Vietējā ģeodēziskā tīkla datubāzē, kā arī citas institūcijas, juridiskas un fiziskas personas datu apmaiņā ar Ģeodēziskā tīkla informācijas sistēmu.Papildus norādām, ka, MK noteikumi Nr.879 nosaka pastāvīgo globālās pozicionēšanas bāzes staciju vai to sistēmu validāciju un tās veikšanas kārtību, kas iekļauj arī ģeodēziskās uzmērīšanas metodes - reālā laika globālā pozicionēšana faktiskās mērījumu standartnovirzes noteikšanu apvidū. Reālā laika globālās pozicionēšanas metode strauji attīstās, mainās un nav pakļaujama vienreizējai pārbaudei apvidū, jo to ietekmē atmosfēras un jonosfēras procesi, Saules aktivitātes, izvēlētie korekciju aprēķinu modeļi u.c. faktori. Reālā laika globālās pozicionēšanas metodes galvenie lietotāji ir sertificētas personas ar specifisku augstāko izglītību un darba pieredzi nozarē. Vienas ģeodēziskās metodes validācija konkrētā mirklī nenodrošina un neietekmē iegūto ģeotelpisko datu kvalitāti. Pašreizējā regulējumā par visiem savas darbības laikā iegūtiem ģeotelpiskiem datiem atbild pati sertificētā persona, tādejādi konkrēta uzdevuma izpildei izvēloties visatbilstošāko ģeodēzisko metodi. Līdz ar to, Latvijas Ģeotelpiskās informācijas aģentūra ar projektu vienlaikus svītro reālā laika globālās pozicionēšanas metodes validāciju apvidū no MK noteikumiem Nr.879 saglabājot tikai pastāvīgo bāzes staciju ģeodēzisko koordinātu kamerālu pārbaudi. |
| 3. | Projekta izstrādē iesaistītās institūcijas | Aizsardzības ministrija, Latvijas Ģeotelpiskās informācijas aģentūra |
| 4. | Cita informācija  | Nav |
| **II. Tiesību akta projekta ietekme uz sabiedrību, tautsaimniecības attīstību un administratīvo slogu** |
| 1. | Sabiedrības mērķgrupas, kuras tiesiskais regulējums ietekmē vai varētu ietekmēt | Sabiedrības mērķgrupa ir valsts pārvaldes iestādes, pašvaldības, juridiskas un fiziskas personas, kas nodarbojas ar ģeodēziskajiem darbiem, sertificētas personas ģeodēzijā, zemes ierīcībā un zemes kadastrālajā uzmērīšanā. |
| 2. | Tiesiskā regulējuma ietekme uz tautsaimniecību un administratīvo slogu | Sabiedrības mērķgrupām projekta tiesiskais regulējums nemaina tiesības un pienākumus, kā arī veicamās darbības. |
| 3. | Administratīvo izmaksu monetārs novērtējums | Projekts šo jomu neskar  |
| 4. | Cita informācija | Nav |

|  |
| --- |
| **VI. Sabiedrības līdzdalība un komunikācijas aktivitātes** |
| 1. | Plānotās sabiedrības līdzdalības un komunikācijas aktivitātes saistībā ar projektu | Ministru kabineta noteikuma projekts un tā sākotnējās ietekmes novērtējuma ziņojums (anotācija) tika publicēts tīmekļa vietnē [www.mod.gov.lv](http://www.mod.gov.lv) sadaļā „Sabiedrības līdzdalība” un tīmekļa vietnē www.lgia.gov.lv sadaļā “Normatīvie akti”/ ”Projekti”. |
| 2. | Sabiedrības līdzdalība projekta izstrādē | Sabiedrības līdzdalība Ministru kabineta noteikumu projekta izstrādē tika nodrošināta, ievietojot Ministru kabineta noteikuma projekta un tā anotāciju tīmekļa vietnē [www.mod.gov.lv](http://www.mod.gov.lv) un www.lgia.gov.lv, aicinot sabiedrības pārstāvjus rakstiski sniegt viedokli par Ministru kabineta noteikumu projektu tā izstrādes stadijā – nosūtot elektroniski uz e-pastu: kanceleja@mod.gov.lv |
| 3. | Sabiedrības līdzdalības rezultāti | Nav. |
| 4. | Cita informācija | Nav. |

|  |
| --- |
| **VII. Tiesību akta projekta izpildes nodrošināšana un tās ietekme uz institūcijām** |
| 1. | Projekta izpildē iesaistītās institūcijas | Latvijas Ģeotelpiskās informācijas aģentūraVietējās pašvaldības |
| 2. | Projekta izpildes ietekme uz pārvaldes funkcijām un institucionālo struktūru. Jaunu institūciju izveide, esošu institūciju likvidācija vai reorganizācija, to ietekme uz institūcijas cilvēkresursiem | Projekts šo jomu neskar |
| 3. | Cita informācija | Nav |

 Anotācijas III, IV un V sadaļa – projekts šīs jomas neskar.

Aizsardzības ministrs R. Bergmanis

Aizsardzības ministrijas

valsts sekretārs J. Garisons

2017.11.07. 10:09
1202

 Liepiņš 26165678

Ivars.Liepins@lgia.gov.lv